Datum: 26. 9. 2025

ZADEVA: POJASNILO 1 K RAZPISNI DOKUMENTACIJI ŠT. **VKS-237/24 -** **Merilna kampanja za vzpostavitev HH modela centralnega kanalizacijskega sistema v Ljubljani**

1. **Dne 18. 9. 2025 smo prejeli vprašanje potencialnega ponudnika z naslednjo vsebino:**

»Spoštovani,

1. 3.2.6. Varnost pri delu in zavarovanje odgovornosti

V dokumentaciji je navedena minimalna vsota 50.000,00 EUR, besedilo pa v oklepaju navaja "sto tisoč 00/100 EUR". Prosimo, potrdite pravilno minimalno zavarovalno vsoto ter ali mora polica kriti tudi podizvajalce (ali je dovoljena klavzula o vključitvi).

1. 4.1.

Razpis in vzorec pogodbe določata, da mora biti garancija izdana v slovenščini in pri banki/zavarovalnici s sedežem v RS. Ali je dopustna garancija EU banke prek podružnice v RS oziroma garancija tuje banke, potrjena pri banki v RS?

1. Pogodba: 1. V pogodbi je navedeno, da je odstop terjatev dovoljen le bankam. Ali so finančne institucije (faktoring družbe) z bančno licenco v EU prav tako dopustne? Prosimo, pojasnite tudi postopek notifikacije in rok obdelave.
2. 2. Prosimo za potrditev, da se pogodbena kazen 5‰ na dan zamude obračuna od skupne pogodbene vrednosti brez DDV in da je maksimalni kumulativni znesek 10 % te vrednosti. Ali se pogodbene kazni lahko pobotajo z zapadlimi terjatvami ponudnika?

Zahvaljujemo se za vaša pojasnila in napotke.«

**Odgovor naročnika na zgornje vprašanje potencialnega ponudnika:**

1. Naročnik obvešča ponudnike, da je pri pripravi razpisne dokumentacije prišlo do tipkarske napake in da se tretji odstavek točke 3.2.6. Varnost pri delu in zavarovanje odgovornosti objavljene razpisne dokumentacije pravilno glasi:

»Ponudnik, skupina ponudnikov v okviru skupne ponudbe in vsi v ponudbi navedeni podizvajalci morajo imeti na datum, določen za oddajo ponudb, zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti s skupno minimalno zavarovalno vsoto v višini 50.000,00 EUR (z besedo: petdesettisoč 00/100 eurov).«

Zahtevano dokazilo morajo predložiti, tako kot je zapisano v prejšnjem stavku: ponudnik, skupina ponudnikov v okviru skupne ponudbe in vsi v ponudbi navedeni podizvajalci.

1. Finančno zavarovanje zahtevano v razpisni dokumentaciji mora biti izdana s strani banke ali zavarovalnice, ki ima sedež v Republiki Sloveniji – po slovenskem pravu; Podpisnik pogodbe poda zahtevek za izdajo ustrezne bančne garancije na svoji matični banki, le ta, pa se mora potem OBVEZNO povezati z eno od bank, ki ima sedež v Republiki Sloveniji, in uredi kontragarancijo in jo v skladu z navodili in vzorcem iz objavljene razpisne dokumentacije izda naročniku. Enako velja v primeru kavcijskega zavarovanja.
2. Naročnik ne bo spreminjal besedilo 6. člena pogodbe. Odstop terjatev se izvaja skladno z Obligacijskim zakonikom, če s pogodbo ni drugače dogovorjeno.
3. Naročnik bo pogodbeno kazen zaračunaval na način, kot je zapisano v 15. členu in 16. členu pogodbe.
4. **Dne 19. 9. 2025 smo prejeli vprašanje potencialnega ponudnika z naslednjo vsebino:**

»Spoštovani,

prosimo za dodatna pojasnila iz poglavja: 3.2.5. Tehnična sposobnost

1. Zahteva: "Ponujeni merilni instrumenti morajo biti ustrezno certificirani."

Kaj pomeni termin "ustrezno"? Kateri certifikati vam bodo sprejemljivi; CE oznaka, ISO, kalibracijski certifikati, MID?

1. Zahteva: "Ponujeni merilni instrumenti morajo vključevati tudi rezervne senzorje ... To je mogoče doseči na primer z beleženjem dodatnih podatkov o globini – enim kontaktnim beleženjem (globinski tlak) in enim brezkontaktnim beleženjem (ultrazvočnim ali RADARSKIM)."

Ali je to obvezno za vsako lokacijo ali samo za kritične točke?

Ali sta vsakič potrebni dve različni metodi ali zadostuje ena?

1. Specifikacija dežemerja:

Zahteva: "Neobdelani podatki o padavinah morajo imeti globinsko ločljivost 0,2 mm ali boljšo."

Ali obstaja poseben standard za kalibracijo dežemerja? Kateri?

Ali je oddaljeni dostop do podatkov obvezen ali neobvezen pogoj?

Hvala in lepo pozdravljeni.«

**Odgovor naročnika na zgornje vprašanje potencialnega ponudnika:**

1. Ustrezno pomeni z relevantnimi certifikati, ki jih izdajo pristojni organi. Vsa predlagana merilna oprema mora biti CE certificirana in izpolnjevati standarde IP67 ali IP68 za zapisovalnike.

Nekateri naročniki lahko zahtevajo tudi skladnost s standardi notranje varnosti (IS), kadar se dela v potencialno eksplozivnem okolju, vendar ne verjamemo, da je to primer v Ljubljani. Odsotnost takšnega certifikata zato ne bi smela diskvalificirati ponudnikov ali vplivati na skupno oceno.

1. Na vseh merilnih mestih je potrebno namestiti dodatni oziroma rezervni senzor. Senzorji so lahko istega tipa, razen na lokacijah, kjer meritve z eno metodo ne zajamejo celotnega pričakovanega območja globin in/ali kjer zanesljivi podatki niso mogoči pri določenih pogojih pretoka.

Na primer, če se lahko cev napolni s tlakom, lahko ultrazvočni senzor, nameščen na vrhu cevi, ostane pod vodo in ne bo mogel zagotoviti podatkov o globini. V takih primerih bi še vedno deloval tlačni pretvornik. Po drugi strani pa pri zelo nizkih globinah tlačni pretvornik morda ne bo zagotovil tako natančnih podatkov kot ultrazvočni senzor.

Uporaba rezervnih globinskih senzorjev je uveljavljena dobra praksa pri dejavnosti spremljanja pretokov, saj zagotavlja zanesljivo razpoložljivost podatkov. Zato njihova izključitev ni priporočljiva – dodatni senzorji globine so pomembni za doseganje kakovostnih rezultatov. Rešitve brez rezervnih senzorjev so zato tehnično manj zanesljive v primerjavi s tistimi, ki jih vključujejo.

1. Po standardu Svetovne meteorološke organizacije (WMO št. 8, izdaja 2014) je minimalna ločljivost merjenja količine padavin 0,2 mm. V praksi se pogosto uporabljajo instrumenti z višjo ločljivostjo, tj. 0,1 mm. Še pomembneje pa je, da podatkovni zapisovalnik podatke beleži v realnem času (torej ob vsakem preklopu), in ne npr. v 5-minutnih intervalih. Podatki, zabeleženi v intervalih, daljših od 1 minute, so za tovrstno uporabo neuporabni. Kar zadeva umerjanje dežemerov – po naših informacijah ne obstaja mednarodno priznan umeritveni standard ali certifikat. Namesto tega se umerjanje izvaja in potrjuje po lokalnih standardih, če ti obstajajo. To lahko vključuje umerjanje na dveh ravneh: statično (uravnoteženje zajemnih posodic z ustreznim volumnom) in dinamično (prilagoditev na intenziteto padavin ob preklopih posodice). Statika je pri tem pomembnejša. Ponudniki morajo v zvezi z umerjanjem dežemerov navesti svoje stališče in ga opisati v Prilogi 7.

Oddaljen dostop do podatkov povečuje zanesljivost in znižuje stroške. Vendar pa ni obvezen – način zbiranja podatkov in zagotavljanja, da instrumenti delujejo pravilno, je prepuščen ponudniku.

1. **Dne 25. 9. 2025 smo prejeli vprašanje potencialnega ponudnika z naslednjo vsebino:**

»Glede na razmeroma kratek rok za oddajo ponudbe nas zanima, ali je mogoče predložiti potrjene reference s strani posameznih naročnikov (Priloga 9, Priloga 10) tudi na drugačnem obrazcu/vsebinski podlogi, ki pa še vedno vsebuje vse informacije oziroma celo več informacij, kot jih predvideva priloga 9 oz. priloga 10. Ob zaključku del nam vsebinsko popolnoma primerljiva potrdila z izjavami naročniki vedno predložijo.«

**Odgovor naročnika na zgornje vprašanje potencialnega ponudnika:**

Ponudnik lahko predloži zahtevana potrdila referenčnega naročnika-investitorja (za ugotavljanje sposobnosti: Priloga 5, Priloga 6/1 in pri merilu za izbiro ponudnika: Priloga 9, Priloga 10) tudi na drugih potrjenih obrazcih, v kolikor taki obrazci (referenčna potrdila) potrjujejo in vsebujejo vse zahtevane podatke naročnika, v skladu z določili razpisne dokumentacije.

**Naročnik meni, da objavljen odgovor ni razlog za spremembo razpisne dokumentacije in s tem tudi podaljšanje roka za oddajo ponudbe.**

To pojasnilo postane sestavni del razpisne dokumentacije.

*Pojasnilo je bilo dne, 26. 9. 2025 objavljeno tudi na Portalu javnih naročil.*

Lepo pozdravljeni!

 JAVNI HOLDING Ljubljana

Sektor za javna naročila